laion/Wikipedia-Exotic huggingface dataset:
כפי שתרצה בי

כפי שתרצה בי (באנגלית: As You Desire Me) הוא סרט קולנוע אמריקאי משנת 1932 עם גרטה גרבו ומלווין דאגלס בתפקידים הראשיים. זה הרושון מתוך שלולשת הסרטים בהם הופיעו יחד. הם הופיעו שוב בנינוצ'קה (1939) ובאישה דו פרצופית (1941) שהיה הסרט האחרון של גרבו. התסריט מבוסס על המחזה Come tu mi vuoi של לואיג'י פירנדלו (1929). הנושא של הסרט - התחזות לאדם אחר לשם רווחים היה השראה למחזה "אנסטסיה" של מרסל מורט שעובד אחר כך לסרט אנסטסיה בכיכובה של אינגריד ברגמן. בודפשט 1925, זארה (גרטה גרבו) היא זמרת מבוקשת במועדונים וגברים רבים עוגבים עליה. היא מתגוררת באחוזתו של הסופר העשיר קרל סאלטר (אריך פון שטרוהיים) ומשמשת כפילגשו. היא אינה מרוצה מחייה ופורקת את דיכאונה בשתיית אלכוהול. יום אחד מגיע לאחוזה צייר בשם טוני (אוון מור) ואומר כי זארה היא למעשה רוזנת איטלקייה בשם מריה וכי במלחמת העולם הראשונה, בשנת 1915 פרצו חיילים לאחותה שדדו אותה והתעללו בנשים ומאז היא נעלמה. הוא בטוח כי זארה היא מריה היות שצייר אותה בעבר ומכיר היטב את פניה. בתחילה זארה מסתייגת מההסבר הזה ומסרבת לעזוב אבל לאחר זמן מה היא מסכימה כי ברצונה לעזוב את הסופר. סאלטר כועס, יורה עליה ופוצע אותה בזרועה אך הם נמלטים ממנו בדרך לרומא. ברונו וארלי (מלווין דאגלס) בעלה של מריה, הוא כעת קצין בצבא האיטלקי. הוא מקבל בשמחה את הידיעה ומחכה למריה בתחנת הרכבת ביחד עם אחותו לנה (רפאלה אוטיאנו). היא מוצאת חן בעיני ברונו ואחותו אך אינה מכירה אותם "כי זיכרונה אבד". ברונו ו"מריה" מתאהבים אף על פי שזהותה האמיתית לא ברורה. למקום מגיע סאלטר ומגלה ל"מריה" כי בעצם כל זה הוא תחבולה של ברונו לא לאבד את האחוזה הרשומה על שם אשתו. סאלטר מביא למקום אישה מסנטוריום לחולי נפש וטוען שהיא מריה האמיתית אבל חקירה קצרה של ברונו שוללת זאת. לבסוף אומרת "מריה" לברונו שהיא אוהבת אותו ושיקבל אותה כמו שהיא כפי שהוא רוצה והם מתחבקים. מדיה וקבצים בנושא כפי שתרצה בי בוויקישיתוף "כפי שתרצה בי", במסד הנתונים הקולנועיים IMDb (באנגלית) "כפי שתרצה בי", באתר AllMovie (באנגלית) "כפי שתרצה בי", במסד הנתונים הקולנועיים KinoPoisk (ברוסית) כפי שתרצה בי, באתר Pre-Code
איזבלה גרינבסקאיה

איזבלה גרינבסקאיה (באנגלית: Isabella Grinyevskaya‏; 3 במאי 1864 - 15 באוקטובר 1944) הייתה סופרת, מחזאית ומבקרת ספרות רוסייה-יהודייה מפורסמת. היא גם הייתה מתורגמנית שתרגמה לרוסית כתבים רבים בפולנית, גרמנית, צרפתית, איטלקית, ארמנית וגאורגית. שמה האמיתי של איזבלה גרינבסקאיה הוא ביילה (ברטה) פריידברג ואילו איזבלה גרינבסקאיה הוא שם העט שלה. איזבלה גרינבסקאיה נולדה ב-3 במאי 1864 בגרונדו לסופר הרוסי-יהודי אברהם שלום פרידברג ובשלב מאוחר יותר בחייה עברה לסנט פטסבורג. בשנת 1886 היא התחתנה עם הסופר מרדכי ספקטור והייתה אשתו הראשונה. שנה לאחר חתונתם הם עברו לורשה, שם הם גם התגרשו. איזבלה גריבנסקאיה פרסמה עבודות רבות. ביניהן, הרומן הראשון שלה נקרא "The Orphan" שפורסם בהנס פרייד בשנת 1888, הסיפור "From Happiness to the Grave" שהתפרסם בורשה בשנת 1894, והעבודה הראשונה שפרסמה נקראה "The First Storm" ב-1895, בכתביה היא ניסתה לתאר את חיי מעמד הביניים של היהודים ובעיקר את מצבן של נערות צעירות נאורות. בשנת 1903 כתבה את המחזה "Bab" אשר עוסק בדת הבהאאית וזכה להערכה רבה בקרב המבקרים, זה הרגע שבו החלה איזבלה גריבנסקאיה להתקרב לדת הבהאאית ולבסוף להפוך למאמינה בדת. במהלך השנים עברה לקונסטנטינופול (איסטנבול ) ואת שנותיה האחרונות בחרה איזבלה גרינבסקאיה לחיות בבדידות וב-15 באוקטובר 1944 היא נפטרה באיסטנבול. איזבלה גרינבסקאיה התעניינה בדת הבהאאית ובמאי 1903 איזבלה גרינבסקאיה כתבה את המחזה "Bab" אשר הוצג בסנט פטסבורג שלוש פעמים במהלך השנים 1904–1917 . המחזה מבוסס על חייו של ממציא הדת הבהאאית, הבאב. המחזה תורגם לצרפתית וטטרית ומאוחר יותר לגרמנית. המחזה קיבל שבחים רבים מליאו טולסטוי (מבקר מפורסם בזמנו) ומבקרים מפורסמים אחרים. בינואר 1904 כאשר המחזה עלה בפעם הראשונה נחשף טולסטוי לראשונה לדת הבהאאית. הוא שיבח את גרינבסקאיה ושיתף אותה בחיבתו לדת הבהאאית. בשנת 1910 היא התיישבה בקונסטנטינופול, מקום שבו הייתה קהילה גדולה של דת הבהאאית. בתקופה זו, בשנים 1910–1911, היא פגשה את עבד אלבהאא ראש הדת הבהאאית במהלך מסעו למצרים, שם הייתה אורחת שלו במשך שבועיים. בעקבות המפגש עימו נהפכה איזבלה גרינבסקאיה למאמינה בדת. לאחר שחזרה לרוסיה הם המשיכו להתכתב ביניהם. במהלך ההתכתבויות ביניהם שיבח עבד אלבהאא את איזבלה גרינבסקאיה על מאמציה להעלות מצגים ומחזות אודות הבאב ובהאא אללה וכי למצגים ומחזות אלו תהיה השפעה גדולה מאוד והכרה משמעותית של אירופה בדת. מיד עם חזרתה ממצרים בינואר 1911 היא התחילה לעבוד על ספר בשם "A Journey in the Countries of the Sun" בעקבות המפגש שלה עם עבד אלבהאא. העבודה על הספר לא הושלמה עד 1914 מכיוון שבמהלך קיץ 1912 היא נסעה לפריס כדי לעבוד עם המתרגמת הצרפתית מאדאם הלפרין של ה"באב". כאשר היא חזרה לסנט פטסבורג היא החלה לעבוד על דרמה אשר נקראה "באב אללה", המשך של מחזה ה"באב" על חייו של הנביא בהאא אללה, אשר פורסם בסנט פטסבורג בשנת 1912 אבל מעולם לא הוצג על הבמה. לבסוף, הספר מעולם לא יצא לאור מכיוון שבאותה תקופה החלה מלחמה. מדיה וקבצים בנושא איזבלה גרינבסקאיה בוויקישיתוף Women of History Isabella Grinevskaya- bahai libary wikipedia- Isabella Grinevskaya Russia cultural contribution to the Bahai Faith- Isabella Grinevskaya
Nirvana (אלבום של נירוונה)

Nirvana הוא אלבום אוסף של להקת הגראנג' האמריקאית נירוונה. הוא יצא לאור באוקטובר 2002. האלבום הוא אוסף של הלהקה מהקמתה ואלבומה הראשון "Blew" ועד האלבום האחרון שלה בתור להקה פעילה "MTV Unplugged in New York". זהו האלבום השלישי שהוציאה הלהקה לאחר מותו של הסולן קורט קוביין באפריל 1994. בנוסף באלבום, הוצאה חדשה באלבום הייתה האחרונה שהוקלטה באולפן בהרכב מלא של הלהקה, השיר "You Know You're Right", ולא יצא מעולם עד כה (סביבו התנהל הליך משפטי על זכויות יוצרים בשנים שלפני יציאת האלבום). האלבום פתח בדירוג במקום השלישי במצעד הבילבורד 200 האמריקאי עם 234 אלף עותקים שנמכרו. האלבום מכר בסך הכל כמיליון עותקים בארצות הברית בלבד, וכ-2 מיליון עותקים באירופה בלבד, נכון ל-2007. האלבום יצא לאור לאחר הסכם פשרה על עיזבונו של קוביין בין אלמנתו קורטני לאב לבין חברי הלהקה שנותרו, קריסט נובוסליץ' ודייב גרוהל, שהגיעו להסדר לאחר סכסוך משפטי ארוך שהחל אחרי מותו כ-8 שנים לפני כן. הסכסוך היה בעיקר סביב השיר "You Know You're Right" שרצו להוציא לאור נובוסליץ' וגרוהל באוסף של שירים נדירים, אך לאב הטילה וטו על הפצתו, ותבעה את נובוסליץ' וגרוהל על זכויות ללהקת נירוונה. התביעה של לאב טענה כי השיר "You Know You're Right" הוא להיט פוטנציאלי עתידי שיש לשמר באותה עת. היא האמינה שיש להוציאו כסינגל לבדו ולא כחלק ממארז תקליטורים כפי שרצו נובוסליץ' וגרוהל להוציא אותו. בספטמבר 2002, יצאה הודעה רשמית שהתביעה יושבה ושהשיר ייצא לאור במסגרת אלבום אוסף זה "Nirvana" - שהוא מקבץ הלהיטים החשובים של הלהקה מכל הזמנים, ולאחריו ייצא לאור אוסף תקליטורים נוסף בשנת 2004. כל השירים נכתבו והולחנו על ידי קורט קוביין (למעט היכן שמצוין אחרת).  קורט קוביין - שירה, גיטרה קריסט נובוסליץ' - גיטרה בס דייב גרוהל - תופים, שירת רקע צ'אד צ'אנינג - תופים ב-"About a Girl" ו-"Been a Son" דן פיטרס - תופים ב"Sliver" פאט סמיר - גיטרה באלבום "MTV Unplugged" לורי גולדסטון - צ'לו באלבום "MTV Unplugged" קירה שאליי - צ'לו בשיר "Dumb" להקת נירוונה - הפקה בוץ' ויג - הפקה, טכנאי קול סטיב אלביני - טכנאי קול, מיקסינג ג'ק אנדינו - טכנאי קול, מיקסינג סטיב פיסק - טכנאי קול, מיקסינג אדם קספר - טכנאי קול, מיקסינג אנדי וואלאס - מיקס סקוט ליט - הפקה, מיקס בוב לודוויג - מאסטרינג רוברט פישר - ייעוץ אומנותי דייוויד פריקה - תווים מייקל מייסל, ג'יימב ברבר, ג'ון סילבה - הפקת הפרויקט פרנק מיקולטה, פרנק אוקנפלס, צ'ארלס פיטרסון, Redfems - צילומים מידע על האלבום Nirvana באתר MusicBrainz מידע על האלבום Nirvana באתר AllMusic האלבום Nirvana באתר Discogs האלבום Nirvana באתר ספוטיפיי Top Rock & Alternative Albums, Billboard, ‏2023 (באנגלית אמריקאית) Top Rock Albums, Billboard, ‏2023 (באנגלית) Top Alternative Albums, Billboard, ‏2023 (באנגלית אמריקאית) May 2024 Albums Accreds.PDF, Dropbox
מגדל סן מרטין

מגדל סן מרטין (בספרדית: Torre de San Martín), הוא מבנה מהמאה ה-14 בעיר טרואל במחוז טרואל, באראגון שבספרד. המגדל הוא דוגמה בולטת לאדריכלות בסגנון מודחאר. יחד עם כנסיות אחרות בעיר ובמחוז סרגוסה הוא מוגדר מ-1986 כחלק מאתר מורשת עולמית של אונסק"ו בשם אדריכלות מודחאר באראגון. המגדל הוקם ב-1316 ושופץ במאה ה-16, כשנוסף לו בסיס מאבני גזית. המגדל נבנה בין השנים 1315 - 1316 ושופץ בין השנים 1549 - 1551 על ידי קינטו פיירס ודל (Quinto Pierres Vedel) שהרס בתים צמודי קרקע כדי להשאיר כיכר פתוחה לפני המגדל ובנה חיזוק באבני גזית בבסיסו כדי לתקן ולמנוע את ההידרדרות של חלקו התחתון, שנשחק מאוד בגלל הלחות. בשנת 1926 התחיל ריקרדו גרסיה גרטה (Ricardo García Guereta) שחזור חשוב. בתקופה לאחר מלחמת האזרחים בספרד ביצע מנואל לורנטה חונקרה (Manuel Lorente Junquera) שוב שיפוצים במגדל, ושחזר חלקי קרמיקה בגוון מאופק יותר מהמקור. בין 2002 ל-2007 בוצע שחזור מוחלט, מבפנים ומחוץ, שכלל שיקום הכניסה הישנה שמתחת למגדל. המגדל הרבוע ממוקם על גבעת אנדקילה (Cuesta de la Andaquilla) בכיכר פרס פראדו (Plaza de Pérez Prado), מול רחוב דה לוס אמנטס. זהו, כמו אחרים ממגדלי טרואל, מגדל לבנים עם קישוטים קרמיים מזוגגים. אפשר לעבור מתחת למגדל בבסיסו דרך קמרון מחודד. ניתן לראות רק שלוש מפאות המגדל, שכן הרביעי צמוד לכנסיית סן מרטין, מתקופת הבארוק. המגדל מחקה את מבנה המינרט של האל-מוואחידון עם שני מגדלים מרובעים קונצנטריים שביניהם נמצא גרם המדרגות. למגדל הפנימי שלוש קומות חופפות המכוסות בקמרון צלעות. ב-1911 הוכרז האתר כ"אתר אמנותי היסטורי" (Monumento histórico artístico), כיום "אתר של עניין תרבותי" (Bien de Interés Cultural). מגדל סן מרטין בטרואל הוכרז, יחד עם המכלול המונומנטלי של מבנים בסגנון מודחאר של העיר, אתר מורשת עולמית על ידי אונסק"ו בשנת 1986. על פי ההכרזה: ההתפתחות במאה ה-12 של אמנות מודחאר באראגון נבעה מהתנאים הפוליטיים, החברתיים והתרבותיים הייחודיים ששררו בספרד לאחר הרקונקיסטה. אמנות זו, המושפעת מהמסורת האסלאמית, משקפת גם סגנונות אירופיים שונים בני אותה תקופה, במיוחד הגותיים. הסגנון שהיה רווח עד ראשית המאה ה-17, היה מאופיין בשימוש מעודן ומלא המצאה בלבנים ואריחים מזוגגים באדריכלות, במיוחד במגדלי הפעמונים. — ההכרזה על אתר המורשת העולמית באתר אונסק"ו מדיה וקבצים בנושא מגדל סן מרטין בוויקישיתוף מידע ותמונות על מגדל סן מרטין (בספרדית) Mudejar Architecture of Aragon
בירגיט קולברג

בירגיט רגנהילד קולברג (בשוודית: Birgit Ragnhild Cullberg;‏ 3 באוגוסט 1908 – 8 בספטמבר 1999) הייתה כוריאוגרפית שוודית. קולברג נולדה בניקופינג, בתם של מנהל הבנק קרל קולברג ואלנה וסטרסטרום. קולברג למדה בלט אצל קורט יוס-לדר וליליאן קרינה ובבלט המלכותי בלונדון בשנים 1952–1957. ב-1960 התמנתה למנהלת וכוריאוגרפית בתיאטרון העירוני של סטוקהולם. כמה מיצירותיה הועלו בהצגות בכורה באופרה המלכותית השוודית בסטוקהולם. קולברג זכתה להכרה בינלאומית כשייסדה את בלט קולברג בשנות ה-60. עם פרישתה בשנת 1985, קיבל עליו בנה מאטס אק את ניהול להקת הבלט. ועדת המענקים השוודית לאמנויות ייסדה את מלגת קולברג לכבודה ותואר פרופסור לשם כבוד ניתן לה באוניברסיטת סטוקהולם, שם למדה בצעירותה. כמו כן קיבלה את אות הכבוד הצרפתי של מסדר האמנויות והספרות ואת אות הכבוד האיטלקי "קבליירה אופיציאלה". בין 1942 ל-1949 הייתה נשואה לשחקן אנדרס אק. נולדו להם שלושה ילדים. Vägen till Klockrike Miss Julie The Moon Reindeer The Lady from the Sea אתר האינטרנט הרשמי של בירגיט קולברג מדיה וקבצים בנושא בירגיט קולברג בוויקישיתוף בירגיט קולברג, במסד הנתונים הקולנועיים IMDb (באנגלית) בירגיט קולברג, באתר MusicBrainz (באנגלית) אנה קיסלדורף, הספד "בירגיט קולברג, כוריאוגרפית שוודית, מתה בגיל 91", באתר הניו יורק טיימס, 13 בספטמבר 1999 נדין מייסנר, הספד לבירגיט קולברג, באתר האינדיפנדנט, 27 בספטמבר 1999 היסטוריה של בלט קולברג, האתר הרשמי בירגיט קולברג, באתר "Find a Grave" (באנגלית)
פרסי הווידאו קליפים של MTV לשנת 2020

טקס פרסי הווידאו קליפים של MTV לשנת 2020 התקיים ב-30 באוגוסט 2020, בברקליס סנטר בברוקלין, ניו יורק והוא האירוע הראשון שמתקיים במקום מאז פרוץ מגפת הקורונה. בטקס השנתי ה-37 הופיעו שלל אמנים שונים, אך שמרו על מרחק סביר אחד מהשני במטרה לעמוד בדרישות של ניו יורק ולתנאים שנקבעו עקב מגפת הקורונה. כל אמן הופיע ממקום מוכר אחר בעיר. במהלך הטקס זכתה הזמרת-יוצרת ליידי גאגא, בחמישה פרסים; שיא הזכיות לאותו הטקס. ג'יי באלווין ורודי ריץ' הוכרזו בהתחלה כמופיעים בטקס גם כן (ב-4 וב-11 באוגוסט בהתאמה), אך לבסוף החליטו שלא להופיע. ב-23 ביולי הכריזו על המועמדויות בקטגוריית "האמן החדש של השנה". רוב המועמדויות הנוספות נחשפו ב-30 ביולי 2020. הזוכים רשומים ראשונים ומודגשים בכתב בולט מדיה וקבצים בנושא פרסי הווידאו קליפים של MTV לשנת 2020 בוויקישיתוף אתר האינטרנט הרשמי של פרסי הווידאו קליפים של MTV לשנת 2020 פרסי הווידאו קליפים של MTV לשנת 2020, במסד הנתונים הקולנועיים IMDb (באנגלית) Patrick Hosken, The VMAs Are Returning To Barclays Center — And Hitting All Five Boroughs In New York City, MTV News (באנגלית) Justin Curto, Lady Gaga Will Outperform You Even in a Pandemic, Vulture, ‏2020-08-31 (באנגלית) https://twitter.com/vmas/status/1300200303816585216, Twitter https://twitter.com/vmas/status/1300207384175009798, Twitter https://twitter.com/vmas/status/1300212973626109952, Twitter https://twitter.com/vmas/status/1300218728068546560, Twitter Machine Gun Kelly Performs ‘Tickets To My Downfall’ Medley feat. Travis Barker and Blackbear at 2020 MTV Video Music Awards, Music Mayhem Magazine, ‏2020-08-31 (באנגלית) Hosken, Patrick (20 באוגוסט 2020). "IT'S DYNAMITE: BTS, DOJA CAT, AND J BALVIN WILL PERFORM AT THE 2020 VMAS [UPDATED]". MTV. נבדק ב-23 באוגוסט 2020. {{cite web}}: (עזרה) Jem Aswad, Maluma and CNCO to Stage MTV VMAs Performance at Special Drive-In Location (EXCLUSIVE), Variety, ‏2020-08-28 Jeff Benjamin, BTS, J Balvin & Doja Cat Performing At 2020 VMAs In Promising Initial Steps For A More Diverse Show, Forbes (באנגלית) Matthew Strauss, The Weeknd, Roddy Ricch, and Maluma to Perform at 2020 MTV VMAs, Pitchfork (באנגלית) Jem Aswad, Jem Aswad, Roddy Ricch, J Balvin Pull Out of MTV VMAs Artist Lineup, Variety, ‏2020-08-21 (באנגלית) Hosken, Patrick (23 ביולי 2020). "Say Hello: Your 2020 VMA PUSH Best New Artist Nominees Are Here". MTV News. נבדק ב-23 ביולי 2020. {{cite news}}: (עזרה) "Vote Now - Nominees for 2020 MTV Video Music Awards". MTV.com. נבדק ב-26 ביולי 2020. {{cite web}}: (עזרה)
מריה פטרובה

מריה אלכסנדרובנה פטרובה (ברוסית: Мария Александровна Петрова; נולדה ב־15 במאי 1978) היא רוצחת רוסייה שביצעה 2 מקרי רצח ומספר ניסיונות רצח של גברים. פשעיה ייחודיים במקצת לפרקטיקה הפלילית הרוסית. מריה פטרובה הייתה ידועה בכינוי "זיוזינסקאיה מניאצ'קה" משום שפעלה בראיון זיוזינו שבמוסקבה. מריה פטרובה התעסקה בשחייה מילדות. היא הייתה לא תקשורתית, סגורה. פעם אחת, על פי הצהרתה עצמה, היא נאנסה. האנס, לדברי פטרובה, היה בחור צעיר. לאחר שפטרובה, כפי שהיא טענה, הוטרדה על ידי עמית קשיש בעבודה, היא התחילה לשנוא את כל הגברים. היא לימדה חינוך גופני במכללה הטכנולוגית האלקטרונית במוסקבה. פטרובה הייתה תחת הסתכלות פסיכיאטרית. היה לה מראה גברי: דמות שרירית, כתפיים רחבות, גובה. ב־1 במרץ 2002 הרגה פטרובה את סרגיי מקרייב בן ה־20 בשתי נעיצות סכין. בהמשך, היא הסבירה זאת בהטרדה מצידו, אך העדים לא ראו זאת. הרצח התרחש בתחנת תיאטרון שלום ליד תחנת המטרו ורשבסקאיה. ב־27 במרץ, ברחוב סיבאשסקאיה, הרגה פטרובה את הגמלאי ניקולאי ז'בין בן ה־60 על ידי חיתוך גרונו. בהמשך, פטרובה ביצעה 3 תקיפות נוספות בכוונה לרצח (כל הקורבנות שרדו), היא נחשדה בתקיפה נוספת, אך לא הואשמה בחוסר ראיות. כל ההתקפות בוצעו באותה הדרך – פצעי דקירה בצפק ובצוואר. פטרובה לא חששה להיתפס. היא ביצעה פשעים מול עשרות אנשים. בעלת מקצוע הוראה שהוא מקצוע ציבורי למדי וביצוע פשעים באזור אחד, היא נחשפה במהרה ונעצרה. המעצר בוצע בלילה של 23 באפריל 2002. פטרובה התוודה במהרה על הכל. היא הואשמה ברצח שניים ובניסיון רצח של שלושה אנשים. בדיקה פסיכיאטרית משפטית מצאה שפטרובה לא שפויה ונשלחה לטיפול חובה. מריה פטרובה נכללה ברשימה של פורבס רוסיה בין 12 רוצחות סדרתיות המסוכנות בהיסטוריה. בדצמבר 2023 פורסם שמריה פטרובה, מתכוננת לצאת לחופשי מבית חולים פסיכיאטרי. חמושה ומאוד מסוכנת, סרטון באתר יוטיוב מתוך תוכנית הטלוויזיה "דוקומינטלניי דטקטיב" Maria Aleksandrovna Petrova, “The Zyuzino Maniac” Serial Killer – Russia, 2002, ‏18 במאי 2020 (באנגלית [תרגום אוטומטי מרוסית]) https://www.forbes.ru/forbes-woman/501341-pocemu-zensiny-ubivaut-12-samyh-opasnyh-man-acek-v-istorii https://aif.ru/society/people/krovavaya_masha_zyuzinskaya_manyachka_mariya_petrova_gotovitsya_vyyti_na_svobodu?
האמפי

האמפי (בקאנדה: ಹಂಪೆ, באנגלית: Hampi) היא עיירה במדינת קרנאטקה, הודו, אשר חלקים ממנה מוכרים כאתר מורשת עולמית. באזור בו שוכנת העיירה שכנה בעבר ויג'איאנגר, עיר הבירה של אימפריית ויג'איאנגר מהמאה ה-15, וכיום העיירה מהווה מוקד עלייה לרגל של הדת ההינדואיסטית. האמפי ממוקמת על גדות הנהר טונגבהדרה, מוקפת הרים של סלעי גרניט. העיירה במרחק של כ-348 קילומטר מבנגלור, בירתה של מדינת קרנאטקה, כ-385 קילומטר מהיידראבאד, בירתה של מדינת אנדרה פרדש, וכ-266 קילומטר מבלגאום. העיר הכי קרובה עם תחנת רכבת היא הוספט, כ-13 קילומטר מהעיירה. צפונית לעיירה, מצידו השני של נהר הטונגבהדרה, היה בעבר אזור שנקרא "אי ההיפים" ("Hippie Island"). האזור הורכב ברובו מאכסניות ומסעדות, והיווה אזור פופולרי בקרב תרמילאים ישראלים בהודו, וחלק משביל החומוס. ב-2020 פונה האי לחלוטין בשל בניה לא חוקית, וכיום ממוקמות אכסניות ומסעדות בודדות בכפרים מסביב, אותן מפעילים חלק מפליטי האי. כלכלתה של האמפי והכפרים מסביב נשענת בעיקר על חקלאות ותיירות. הגידולים העיקריים של תושבי האזור הם אורז, תירס, בננות, בוטנים, חמניות, קני סוכר וכותנה. באזור בו שוכנת האמפי והכפרים מסביב קיימים מונומנטים המוכרים כאתר מורשת עולמית על ידי ארגון אונסק"ו. כמעט כל המונומנטים הן משנים 1336 עד 1570, השנים בהן אימפריית ויג'איאנגר שלטה באזור ועיר הבירה שלה, ויג'איאנגר, שכנה היכן שכיום נמצאת האמפי. באזור יש כ-1,600 מונומנטים בשטח של 41.5 קמ"ר. רוב המונומנטים שייכים לדת ההינדואיזם. עם זאת, יש שישה מקדשים ומונומנטים השייכים לדת הג'ייניזם, ואף מסגד וקבר של דת האסלאם. זהו המקדש העתיק ביותר באזור ומוקד התיירות המרכזי. המקדש שייך לדת ההינדואיזם והיה קיים עוד מהמאה ה-11, הרבה לפני אימפריית ויג'איאנגר, אם כי בזמנה המקדש הורחב ושופץ. כאשר האימפריה הובסה על ידי פולשים מוסלמים במהלך המאה ה-16 רוב המקדש הוחרב, כולל הפסלים והאמנות שבו. אולם, המקדש ההרוס המשיך להוות מקום לפולחנים דתיים, ובתחילת המאה ה-19 התבצעו עבודות שיפוץ ושדרוג שהחזירו למקדש את מראהו. מדיה וקבצים בנושא קבוצת המונומנטים בהאמפי בוויקישיתוף אתר האינטרנט הרשמי של האמפי (באנגלית) קבוצת האנדרטאות בהאמפי באתר אונסק"ו (באנגלית) האמפי לתרמילאים באתר של רשת למטייל Hampi Population - Bellary, Karnataka, census2011.co.in, ‏2011 UNESCO World Heritage Centre, Group of Monuments at Hampi, UNESCO World Heritage Centre (באנגלית) Shreya Suresh Kumar, Latest travel Articles & blogs, India News, Breaking News, Entertainment News | India.com, ‏2016-10-13 (באנגלית) רועי צ'יקי ארד, מתחברים ליהדות בהודו, ולא בבית חב"ד, באתר הארץ, 4 בפברואר 2016 אנילה ורגזה, Hampi, Oxford University Press, 2002, ISBN 978-0-19-565433-2 Vijayanagara Research Project::Virupaksha temple, www.penn.museum Virupaksha - Vijayanagar Temple at Hampi, www.templenet.com
Kojo

Kojo (בעברית: קוג'ו) היא שפת תכנות וסביבת פיתוח משולבת (IDE) לתכנות וללמידה. יש בה תכונות רבות המאפשרות לחקור, ליצור וללמוד תכנות, מתמטיקה, גרפיקה, אומנות, מוזיקה, מדעים, אנימציה, משחקים, אלקטרוניקה וכו'. קוג'ו היא תוכנת קוד פתוח. היא פותחה, ומפותחת כיום (נכון לשנת 2020) על ידי Lalit Pant, מתכנת ומורה מדהראדון, הודו. קוג'ו מספקת DSL (אנ') לתחומי הלמידה השונים בה ולכן נחשבת לשפה המיועדת בעיקר למטרות חינוכיות. קוג'ו כתובה, ומבוססת על שפת התכנות scala. ממשק המשתמש הגרפי הנוכחי שלה מבוסס על Java swing. גרסה קודמת הייתה מבוססת על Java NetBeans. קוג'ו שומשה בבתי ספר ובשיעורים בכל רחבי העולם, כגון: בית הספר "Himjyoti" בדהראדון, הודו. בית הספר היסודי "Cardinal Forest" בספרינגפילד (אנ'), וירג'יניה, ארצות הברית. קולג' Diablo Valley בפלזנט היל, קליפורניה, ארצות הברית. תיכון Lady's Catholic בפרסטון, בריטניה. אירועים כמו Hack the Future ,Silicon Valley Code Camp ,CoderDojo, ו-Meetups. הפיתוח של קוג'ו ממומן בחלקו על ידי חברת Lightbend ומחלקת מדעי המחשב של אוניברסיטת לונד, שם קוג'ו מוצגת לילדים ולמורים החדשים לעולם התכנות. סקאלה (שפת תכנות) ג'אווה (שפת תכנות) אתר האינטרנט הרשמי של Kojo מצגת של פרופסור ביורן רגנל, אוניברסיטת לונד Lightbend, (ידועה גם בשמה הקודם Typesafe) היא חברה הנוסדה על ידי מרטין אודרסקי, היוצר של שפת התכנות סקאלה, Jonas Bonér, היוצר של התווכה Akka, ופול פיליפס בשנת 2011. ערך זה הוא קצרמר בנושא תוכנה. אתם מוזמנים לתרום לוויקיפדיה ולהרחיב אותו.
צפיפות קוונטית

הריכוז הקוונטי (נקרא גם לפעמים הצפיפות הקוונטית ומסומן ב nQ) הוא צפיפות החלקיקים במערכת (היחס בין כמות החלקיקים לנפח המערכת) שבה המרחק הבין חלקיקי הוא אורך הגל התרמי של דה ברולי. הריכוז הקוונטי מחושב לפי: n Q = [ M τ 2 π ℏ 2 ] 3 2 {\displaystyle n_{Q}=[{\frac {M\tau }{2\pi \hbar ^{2}}}]^{\frac {3}{2}}} כאשר - M מסת כל החלקיקים במערכת. ℏ {\displaystyle \hbar } קבוע פלאנק המצומצם. τ {\displaystyle \tau } הטמפרטורה היסודית של המערכת, מחושבת על ידי הכפלת הטמפרטורה ביחידות הסטנדרטיות בקבוע בולצמן ( τ = k B T {\displaystyle \tau =k_{B}T} ). על מערכות בהן ריכוז החלקיקים גדול או שווה לריכוז הקוונטי נגיד כי הן נמצאות בתחום הקוונטי ובהן נוכל לצפות בתופעות המתוארות על ידי מכניקת הקוונטים, על יתר המערכות נגיד כי הן נמצאת בגבול הקלאסי. לדוגמה עבור מערכת המורכבת מגז פרוטונים בטמפרטורות החדר הריכוז הקוונטי הוא בסדר גודל של חלקיק אחד לאנגסטרם מקובה. הריכוז הקוונטי תלוי בטמפרטורה. כיוצא מכך עבור טמפרטורות גבוהות רוב המערכות יהיו בגבול הקלאסי, למעט אלו שצפיפות החלקיקים בהן גבוהה מאוד (למשל ננס לבן). עבור גז אידיאלי ניתן לכתוב את משוואת סקאר-טטרוד במונחים של הריכוז הקוונטי: σ = N [ 5 2 + ln ⁡ ( n Q n ) ] {\displaystyle \sigma =N[{\frac {5}{2}}+\ln({\frac {n_{Q}}{n}})]} כאשר - N מספר החלקיקים במערכת. n צפיפות החלקיקים. σ {\displaystyle \sigma } האנטרופיה היסודית של המערכת, מחושבת על ידי חילוק האנטרופיה הקונבנציונלית בקבוע בולצמן ( σ = S k B {\displaystyle \sigma ={\frac {S}{k_{B}}}} ) בנוסף, גבול הקלאסי ניתן לחשב את פונקציית החלוקה של גז אידיאלי מונואטומי המורכב מ N חלקיקים בעלי ספין 0 בנפח V כ - Z N = ( n Q V ) N N ! {\displaystyle Z_{N}={\frac {(n_{Q}V)^{N}}{N!}}} הרחבה על אורך גל דה ברולי - https://www.usna.edu/Users/physics/mungan/_files/documents/Scholarship/ThermalDeBroglie.pdf פיזיקה תרמית מאת צארלס קיטל והרברט קרומר - קישור לספר
חוק קירכהוף לקרינה תרמית

בהעברת חום, חוק קירכהוף לקרינה תרמית הוא לפליטה ובליעה באורך גל ספציפי של גוף כלשהו בשיווי משקל תרמודינמי. גוף בטמפרטורה T פולט קרינה אלקטרומגנטית. גוף שחור מושלם בשיווי משקל תרמודינמי בולע את כל הקרינה הפוגעת בו, ופולט קרינה על פי חוק מסוים עבור גוף שחור מושלם. חוק קירכהוף קובע כי: עבור גוף כללי הפולט וקולט קרינה תרמית בכל אורך גל בשיווי משקל תרמודינמי, היחס בין הספק הקליטה לבין מקדם חסר ממדים של הפליטה, הוא פונקציה אך ורק של אורך הגל של הקרינה והטמפרטורה של הגוף. פונקציה זו מתארת את הספק הפליטה של גוף שחור מושלם. המקור באנגלית. For a body of any arbitrary material emitting and absorbing thermal electromagnetic radiation at every wavelength in thermodynamic equilibrium, the ratio of its emissive power to its dimensionless coefficient of absorption is equal to a universal function only of radiative wavelength and temperature. That universal function describes the perfect black-body emissive power. כאשר מקדם הבליעה חסר הממדים הוא הספק האור הנבלע בגוף ביחס להספק האור ההתחלתי, במצב שיווי משקל תרמודינמי, מכונה גם אבסורפטיביות. בהסתכלות מעט שונה, ניתן לתאר את הספק הפליטה של גוף אטום כלשהו בעל צורה וממדים מסוימים בטמפרטורה מוגדרת, באמצעות גודל חסר ממדים המכונה אמיסיביות: היחס בין הספק הפליטה של הגוף להספק הפליטה של גוף שחור, באותם ממדים וצורה ובאותה טמפרטורה. בהגדרה זו, החוק של קירכהוף קובע בשפה פשוטה יותר: עבור גוף כלשהו שנמצא בשיווי משקל תרמודינמי ופולט ובולע קרינה תרמית, האמיסיביות שווה לאבסורפטיביות. המקור באנגלית. For an arbitrary body emitting and absorbing thermal radiation in thermodynamic equilibrium, the emissivity is equal to the absorptivity. התנאי של שיווי המשקל התרמודינמי נחוץ כאן, מכיוון שהשוויון בין האמיסיביות והאבסורפטיביות אינו תקף בדרך כלל, כאשר הגוף לא נמצא בשיווי משקל תרמודינמי. לחוק של קירכהוף יש תוצאה אחרת: האמיסיביות אינה יכולה להיות יותר גדולה מ - 1, (מכיוון שהאבסורפטיביות לא יכולה, מתוך שיקולים של שימור אנרגיה ), כך שלא ניתן להקרין יותר אנרגיה מגוף שחור בשיווי משקל. לפני שהחוק של קירכהוף הוכר, נקבע באופן ניסיוני כי גוף שבולע טוב הוא גוף שפולט טוב, ולהפך. באופן טבעי, רפלקטור טוב חייב להיות קולט לא טוב. זו הסיבה למשל, ששמיכות מילוט מבוססות על ציפויים מתכתיים רפלקטיביים: הם מאבדים יחסית מעט חום מהקרינה. קירכהוף תיאר את החוק במאמריו בשנים 1859–1860. התובנה הגדולה של קירכהוף הייתה להכיר באוניברסליות ובייחודיות של הפונקציה המתארת את הספק הפליטה של הגוף השחור, אך הוא לא ידע את צורתה או אופייה המדויק של אותה פונקציה. לורד ריילי וסר ג'יימס ג'ינס בשנים 1900–1905, ניסו לתאר זאת במונחים קלאסיים, והתוצאה הייתה חוק ריילי – ג'ינס, אשר התגלה כבלתי עקבי והניב את האסון האולטרה - סגול. הצורה הנכונה של החוק נוסחה על ידי מקס פלאנק בשנת 1900, בהנחת פליטה קוונטית של קרינה, והיא מכונה חוק פלאנק. חוק פלאנק סימל את התחלתה של מכניקת הקוונטים. מדיה וקבצים בנושא חוק קירכהוף לקרינה תרמית בוויקישיתוף חוק קירכהוף לקרינה תרמית, באתר אנציקלופדיה בריטניקה (באנגלית) Kirchhoff 1860 Planck 1914 Milne 1930, p. 80 Chandrasekhar 1960, p. 8 Mihalas & Weibel-Mihalas 1984, p. 328 Goody & Yung 1989, pp. 27–28 Kangro, H. (1970/1976).